Licee artistegh

El licee artistegh a l'è una scoeula segondaria italiana che la se po fà dopo havé finid i scoeule medie: el so programa el met insema varie materie umanisteghe - compagn de la literadura, la storia, la filosofia - scentifeghe, compagn de la fisega e de la matematega - e artisteghe. El permet de andà in tute i università e a l'Alta Formazzion Artistega, Musegal e Coreutega.

L'è nassud 'me "istitut de art" in del 1923, con la reforma Gentile, e l'era assee specializad in di studi artistegh, sia teoregh che prategh, e gh'haveven dent anca materie de cuntabilità e de tecnologia. In di agn '60 del '900 a inn ativad, sota de 'na quaj Academia di Bei Art, di sperimentazzion liceai per i student che voreven entràgh, e resten fina al 2010, quand che la reforma Gelmini l'ha tolt via i istitut de art e i ha tacad tucc ai sperimentazzion liceai, cont el fà su del licee artistegh, el meter de noeuve materie umanisteghe e 'l toeu via di robe tecneghe e economeghe.

A l'è partid in ses adresse con bienni comun: art figurative, architetura e ambient, design, audiovisiv e multimedial, grafega, scenografia e teater. In tucc i adresse gh'è una materia obligatoria in d'una lengua foresta.

 Riferiment 
MIUR 

 Alter proget 

Categoria:Istruzzion in Italia